text: Hósdagin 13. februar verður alment tiltak hjá Sinnisbata í Suðuroy.
text: #000001
text: Tiltakið er skipað sum eitt kafékvøld, har høvi verður at hitta umboð úr Sinnisbata til prát og kjak. Umframt hetta verður kunnað um virksemi felagsins og avvarðandi arbeiðið.
text: #000002
text: Evnið fyri kvøldið verður “Tá sálarsjúkan rakar - alla familjuna”, har stutt framløga verður um evnið at vera avvarðandi og hvussu stóran týdning tað hevur at leggja meira dent á inkludering av avvarðandi í viðgerð og mannagongdum. Eftirfylgjandi verður ein persónlig søga at hoyra, har ein avvarðandi mamma greiðir frá. Høvi verður at seta spurningar og koma við viðmerkingum aftaná framløgurnar.
text: #000003
text: Í mong ár hava vit nærum bara havt fokus á viðkomandi, sum gerst sjúkur, men sálarsjúkan rakar øll - serliga familjuna, herundir maka, børn, foreldur og onnur, sum eru tætt uppá. Hesi kunnu ofta kenna støðuna sera trupla og hava torført við at finna fótafestið, tí mesta hjálpin, sum er til, er til tey, sum gerast sjúk. Men í dag vita vit, at tey avvarðandi kunnu gera stóra mun fyri ein persón, sum er blivin sjúkur, fyri at koma fyri seg aftur. Somuleiðis vita vit eisini, at avvarðandi eru meira útsett fyri sjálvi at gerast sjúk - og tí mugu vit seta enn meira fokus á at ráðgeva, vegleiða og hjálpa allari familjuni - tá sálarsjúkan rakar.
text: #000005
text: Sinnisbati bjóðar millum annað avvarðandibólkar og undirvísing, sum skal stuðla teimum avvarðandi í teirra støðu og lætta um gerandisdagin hjá allari familjuna.
text: #000007
text: Vit síggjast í Vági tann 13. februar kl. 19:30-21:30 til eitt hugnaligt kafékvøld har øll eru vælkomin. Tiltakið verður í Billiarðhúsinum (Garðslon) í Vági, Vágsvegur 114.
text: #000009
text: Lesarabrøv frá valevnum – val 2019
text: #000012